《秋夜月》
宋代·陈良贵

冰轮光映桂花天，风露娟娟夜未眠。老景逢秋多少思，良宵见月几回圆。

浮云灭没银河净，灵籁凄凉北斗悬。踏遍琼瑶花影碎，数声鸿雁落云边。

作者简介：（1108—1172）宋台州临海人，字邦炎。早孤，事母孝。为文恢博有气。高宗绍兴五年进士。知瑞安县，县俗强梗，难治，独抚以宽。以荐擢监察御史。孝宗初历右正言、左司谏，论时事颇多补益。疏言汤思退奸邪，张浚精忠。罢言职，以直敷文阁知建宁府，除福建路计度转运副使，江东、浙西提刑。思退罢，召为宗正少卿，进给事中、兵部侍郎。除右谏议大夫。后为太子詹事，兼侍讲。以疾告老，除敷文阁直学士奉祠。在朝论谏纯正，多见嘉纳。光宗立，追谥献肃。